AZ ALÁBBI TESZT AZ OLGA NEVEZETŰ SZERVEZET (NÉVTELEN ONLINE JÁTÉKFÜGGŐK-ONLINE GAMBLERS ANONYMOUS) TESZTJE. NINCS KONKRÉTAN SZÁMHOZ KÖTVE, HOGY HÁNY IGEN UTÁN SZÁMÍT FÜGGŐNEK VALAKI, INKÁBB A TENDENCIA, A  JELLEMZŐ- NEM JELLEMZŐ-  EGYÁLTALÁN NEM JELLEMZŐ SZAVAK MENTÉN TUDOD AZONOSÍTANI MAGADAT, HOGY VALÓSZÍNŰLEG FÜGGŐ VAGY, ILLETVE HOGY VALÓSZÍNŰLEG NEM VAGY FÜGGŐ. DE CSAK AKKOR, HA ŐSZINTÉN VÁLASZOLSZ A KÉRDÉSEKRE.
A barátaid többsége szintén játszik? 

Akkor is megpróbálsz online játékokat játszani, amikor nem otthon vagy? 

Képtelen vagy előre megmondani, hogy mennyi időt fogsz játszani? 
Tagadod az MMORPG (Online Többszereplős Szerepjátékoktól) való függőséged, de mégis szükségét érzed, hogy játszhass? 
Túlzottan elfoglal a játék?(az előző játékon gondolkodsz, vagy már a következő játékot tervezed)
Gyakran ellenőrzöd az eredménytáblát mielőtt bármi más elvégzendő feladatot csinálnál? 
Fokozott szívdobogást érzel, amikor a játékkarakteredet kell a veszélyből kimenekíteni? 
Hirtelen intenzív eufóriát, majd ellazulás érzést, hatalmas örömet érzel, miután a játékon belül eredményt értél el? 
A játékon belül erősebb érzéseket élsz át, mint a valós életben? 
Szoktad-e valamikor is a játékon belüli karaktered nevét használni, vagy szoktál azon a néven szerepelni bármilyen online kommunikáció során (email stb.)? 
Megpróbálod a nem érdeklődő barátait/családtagjait/társat bevonni a játékról szóló beszélgetésbe? 
Megpróbálod rávenni ezeket az embereket, hogy játsszanak, hogy még többet játszhass? 
Közelebb érzed magát játékkarakteredhez, mint valós önmagadhoz? 
Kivonod magad a valós élet szabadidős tevékenységeiből? 
A számítógép előtt eszel, vagy kihagysz étkezést, csak hogy játszhass? 
Megváltoztak alvási szokásaid, kevesebbet alszol az éjszakai játék miatt? 
Vannak fizikai hatásai a túlzott játéknak? (ínhüvelygyulladás, fáradt szem, súlyváltozás, hát, nyak, kar, csukló-fájdalom) 
Költesz valódi pénzt arra, hogy a játékbeli tárgyakat megvásárold?

Gyakran válik viselkedésed támadóvá, vagy titkolózóvá, amikor kérdőre vonnak a játékkal töltött idő miatt? 
Tagadod, megmagyarázod, és lekicsinyled a játszás negatív következményeit? 
Szükségét érzed annak, hogy kiállj a játékosokért, és állítod, hogy életed tökéletes, indokolva az elért eredményekkel, és mégis naponta 4-6 órát is a játékkal töltesz? 
Elhanyagolod a házi munkát, hogy játszhass? 
Feladtad, vagy kevesebb időt töltesz fontos társadalmi, foglalkozásbeli, vagy szabadidős tevékenységekkel a valós életben, hogy játszhass? 
Előbbre helyezed a játék izgalmát a partnerrel töltött intim pillanatoknál? 
Okozott már otthon a túlzott játszás gondot? 
Munkahelyeden, vagy az iskolában mulasztottál, késtél már a játék miatt? 
Kockáztattad, vagy veszélyeztetted a játék miatt már, hogy elveszíts jelentős munkahelyi,- kapcsolati,- tanulmányi,- vagy karrier lehetőséget? 
Kívántad már, hogy bárcsak ne zavarnának a játék miatt? 
Megpróbálod eltitkolni, hogy mennyi ideje játszottál? 
Gyakran szoktad türelmedet veszíteni, ráförmedni arra, aki játék közben megzavar? 
Mondtad már, hogy bármikor abbahagyod, amikor akarod, de ennek ellenére játszol még akkor is, amikor már talán nem is akarsz? 
Sokszor megkísérelted már, hogy tudatosan visszaszorítsd, vagy abbahagyd a játszást? 
Nehéz távol maradnod a játéktól, több napig, egyhuzamban? 
Érzed azt, hogy egyre több időt kell játszással töltened, hogy a korábbi elégedettség érzést elérd? 
Gyakran érzed azt, hogy játék nélkül az élet unalmas, üres, élvezhetetlen lenne? 
Elhatároztad már valaha is, hogy egy, vagy több hétre abbahagyod a játékot, de csak egy pár napot bírtál ki? 
     Nyughatatlannak, lehangoltnak, idegesnek érzed magad, ha korlátozod, vagy abbahagyod a játékot? Ezek az érzések elmúlnak, ahogy visszatérsz a játékhoz?
Próbáltál már váltani egyik játékról a másikra, azzal a reménnyel, hogy kevesebbet játszol majd? 
Hazudtál már családtagnak, terapeutának, vagy másnak, azért, hogy elfedd a játékkal való kapcsolatod mértékét? 
Használod a játékot a valós élet problémáitól való menekülésre, vagy, hogy felold lehangoltságodat? 
Irigyled azokat, akik a nélkül játszhatnak, hogy bajba kerülnének? 
Érzel szégyent, bűntudatot, elkeseredettséget vagy depressziót a játékkal töltött idő miatt? 
Érezted, gondoltad már valaha, hogy jobb életed lenne, ha nem játszanál annyit? 
*****
